ΚΑΝΟΝΙΣΜΟΣ (ΕΚ) αριθ. 616/97 ΤΗΣ ΕΠΙΤΡΟΠΗΣ της 8ης Απριλίου 1997 για τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων στον τομέα του βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2222/96 του Συμβουλίου, της 18ης Νοεμβρίου 1996, για την τροποποίηση του κανονισμού (ΕΟΚ) αριθ. 805/68 περί κοινής οργανώσεως της αγοράς στον τομέα του βοείου κρέατος (1), και ιδίως το άρθρο 2, Εκτιμώντας: ότι υπάρχουν ακόμη μεταβατικά προβλήματα όσον αφορά την εφαρμογή της πριμοδότησης για την πρώιμη εμπορία μοσχαριών που θεσπίστηκε από το άρθρο 4 σημείο θ), του κανονισμού (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 2222/96, και από το κεφάλαιο V τμήμα 2 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον κανονισμό (ΕΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (3), όπως τροποποιήθηκε τελευταία από τον κανονισμό (ΕΚ) αριθ. 280/97 (4). ότι τα προβλήματα αυτά συνδέονται ιδίως με το γεγονός ότι λόγω του ανώτατου βάρους που έχει καθοριστεί στο παράρτημα IV του κανονισμού (ΕΟΚ) αριθ. 3886/92, μεγάλο μέρος της κοινοτικής παραγωγής μοσχαριών υπάγεται σε κατηγορίες βάρους διαφορετικές από εκείνες που ζητούνται συνήθως στην αγορά βοείου κρέατος 7 ότι, για να έχει τα επιθυμητά αποτελέσματα το καθεστώς πριμοδότησης στην παραγωγή βοείου κρέατος, πρέπει να προσαρμοστούν τα ποσά των πριμοδοτήσεων που εφαρμόζονται επί του παρόντος 7 ότι άρα, πρέπει να τροποποιηθεί ο κανονισμός (ΕΟΚ) αριθ. 3886/92 7 ότι τα προαναφερθέντα μέτρα πρέπει να εφαρμοστούν με φθίνοντα τρόπο μέχρι το τέλος του 1997, μετά την ημερομηνία αυτή θα εφαρμοστεί ενιαίο ποσό πριμοδότησης για όλη την Κοινότητα 7 ότι η επιτροπή διαχείρισης βοείου κρέατος δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 50 παράγραφος 3 του κανονισμού (ΕΟΚ) αριθ. 3886/92, τροποποιείται ως εξής: 1. στο πρώτο εδάφιο προστίθεται η ακόλουθη νέα τρίτη περίπτωση: «- 50 Ecu ανά εσφαγμένο ζώο από τις 14 Απριλίου 1997.» 7 2. στο δεύτερο εδάφιο στοιχείο α), η ημερομηνία «20 Ιανουαρίου» αντικαθίσταται από την ημερομηνία «14 Απριλίου», το ποσό των «10 Ecu» αντικαθίσταται από το ποσό των «30 Ecu» και το ποσό των «5 Ecu» αντικαθίσταται από το ποσό των «15 Ecu» 7 3. στο δεύτερο εδάφιο στοιχείο β), το ποσό των «5 Ecu» αντικαθίσταται από το ποσό των «15 Ecu» και το ποσό των «2,5 Ecu» αντικαθίσταται από το ποσό των «7,5 Ecu». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Απριλίου 1997.

[Source: multi_eurlex | Tokens: 2755]